Oilthigh Rostock

Is e Oilthigh Rostock (Universität Rostock 'sa Ghearmailtis, University of Rostock 'sa Bheurla) an t-oilthigh as sine ann an taobh tuath na Roinn-Eòrpa an dèidh Oilthigh Chill Rìmhinn. Tha e na laighe anns a’ bhaile Rostock ann am Mecklenburg-Vorpommern anns an Ear-thuath na Gearmailt. Tha Rostock ri taobh a’ Mhuir Bhaltach.

Chaidh a stèidheachadh ann an 1419 le cead  bho Pàpa Màrtainn V. Mar a b’ àbhaist aig an àm seo bha iad a’ teagasg eòlas-lagha, eòlas-leighis agus feallsanachd, ach an toiseach cha robh eòlas-diadhachd ann. 
Anns an 15mh linn bha an t-Oilthigh Rostock ri measg na h-oilthighean mòra anns a’ Ghearmailt. Thàinig na h-oileanaich às an Òlaind, à  Lochlainn, às a' Phòlainn, às an Ruis agus à Stàitean eile timcheall air a’ Mhuir Bhaltach.

Ann an 1542 thionndaidh an t-oilthigh gu creideamh Pròsdanach agus beachdan an Ath-Leasachaidh. An dèidh Cogadh airson 30 bliadhna (1618-1648) chaidh an inbheachd sìos, gus mu dheireadh thall cha robh dad air fhàgail ach sgoil airson muinntir na dùthcha.
Anns an 19mh linn chaidh mòran togalaichean ùra a thogail  agus dh'fhàs an t-Oilthigh Rostock ainmeil a-rithist. 

An diugh tha naoi ceud-fàthan ann far am bi nas motha na 50 cuspair eadar-dhealaichte air a theagasg. Tha an t-oilthigh ceangailte ri 18 fheadainn eile anns an Roinn-Eòrpa agus air feadh an t-Saoghail.
Tha leabharlann ann a chaidh a stèidheachadh ann an 1569 le tòrr na 2.2 millean leabhar.

Daoine cudthromach anns an Oilthigh Rostock

Tycho Brahe, (1546-1601), duine uasal às an Danmhairg, reuladair, 
Karl Ritter von Frisch, (1886-1982), às an Ostair, fhuair e Duais Nobel 1973 airson eòlas-leighis  còmhla ri  Nikolaas Tinbergen and Konrad Lorenz. 
Heinrich Schliemann, (1822-1890), Rannsachair àrceolas, rinn e cladhachadh cudthromach ann an Troy, Mycenae agus Tiryns.
Rudolf Steiner, (1861-1925), neach-stèidheachaidh den Anthroposophy, Waldorf education, biodynamic agriculture, anthroposophical medicine agus  Eurythmy
Otto Stern, (1888-1969) ),  fhuair e Duais Nobel nàdar-fheallsanachd ann an 1943 
 Fhuair Albert Einstein agus Max Planck ollamhachd urramach Oilthigh Rostock ann an 1919.

Ceanglaichean a-muigh
 Duilleag oifigeil Oilthigh Rostock anns a' Bheurla
 Duilleag oifigeil baile  Rostock anns a' Bheurla
 University of Rostock - Eachdraidh ghoirid anns an Encyclopedia caitligeach

Roinn-seòrsa:Oilthighean
Roinn-seòrsa:a' Ghearmailt